text: Lesibólkur á arbeiðsplássinum: Fótbóltskjakið skift út við kjak um bøkur
text: #000000
text: Seinastu tíðina er kjakið í lærarastovuni í Eysturskúlanum farið at snúgva seg um bøkur heldur enn fótbólt. Orsøkin er lesibólkurin hjá lærarunum, sum hevur savnað starvsfólkini av nýggjum.
text: #000001
text: Í heyst tóku nakrir av lærarunum í Eysturskúlanum avgerð um at stovna ein lesibólk, og undirtøkan hevur fyri lesibólkinum hevur víst seg at vera serstakliga góð.
text: #000002
text: - Av teimum 40-50 lærarunum møttu ikki færri enn 16 starvsfólk til fyrsta fundin og til næsta fundin vóru vir 20, greiðir Kristianna Poulsen, stigtakari, frá.
text: #000003
text: Lærararnir, sum luttóku á fundinum, komu frá øllum lærugreinum, og saman funnu tey nógvar vinklar til at tosa um bøkurnar, tey higartil hava lisið.
text: #000004
text: - Vit hava avgjørt bert at lesa føroyskar bøkur, so vit løgdu út við Ikki fyrrenn tá eftir Oddfríð Marna Rasmussen, og síðani lósu vit bøkurnar hjá Sólrún Michelsen, Ein táttur er silvur og Ein annar er gull.
text: #000005
text: Kristianna greiðir frá, at lesibólkurin hevur broytt so nógv. Sjálvt prátið millum lærararnar er øðrvísi. Fótbóltskjakið fyllir minni, og í staðin verður tosað um bøkurnar á lærarastovuni og úti á gongini.
text: #000006
text: - Vit hava gjørt okkum nakrar tankar um, hvat hetta skal vera fyri ein lesibólkur, og vit eru komin til ta niðurstøðu, at vit við lesibólkinum vilja skapa lesigleði og eina lesiuppliving. Tað skal ikki vera nøkur perspektivering ella nøkur endaliga niðurstøða, sum vit skulu vera samd um. Tað skal bara vera stuttligt at lesa og at tosa um bøkur. Tað hevur eydnast, og tað hevur verið gevandi á allar mátar.
text: #000007
text: Lesibólkurin í Eysturskúlanum hittist sættu hvørja viku, og næstu ferð tey hittast, hava tey lisið bókina Glansbílætasamlararnir eftir Jóannes Nielsen.
text: #000008
text: Føroyar lesa skal vera við til at skapa lesigleði, seta føroyska málið í miðdeplin og skapa karmar fyri eini góðari lesimentan.
text: #000009
text: Um Føroyar lesaUpprunin til Føroyar lesaEndamáliðSamstarviðLesivanakanninginTemaSummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanumFilmar um lesingSkúlabókavørðurinLærarinNámslektarinNámsfrøðingurinLandsstýrismaðurinMaria og RonjaLesandi skiparinSambandBókaslúkurinMore
text: #000010
text: SummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanum
text: #000011